Leifr Eiríksson

Leifr Eiríksson (980?-1025?) esis, 500 yari ante Cristoforo Colombo, la unesma Europano sur la amerikana kontinento.

Leifr Eiríksson esis vikingo e naskanta exploristo, nam sua patro - Eiríkr Raudi (Erik la Reda) - fondis la kolonio Grenlando. En 1000 Leifr Eiríksson livis Grenlando e navigis adweste por serchar la nova tero qua segun rumoro esus situata plu weste de Grenlando. 

Il deskovris ‘Helluland’ (= ‘Plan-stono-lando’; la nuna Bafin-Lando), ‘Markland’ (= ‘Foresto-lando’; la nuna Labradoro), e segl-iris a ‘Vinland’ (= ‘Prato-lando’; la nuna Nov-Lando) ube il restis dumvintre.

Leifr Eiríksson esis la unesma Europano sur la amerikana sulo, ma to ne esis la kauzo pro qua il esis surnomizata ‘Leifr hinn Heppni’ (Leifr la Fortuna). Il recevis ca surnomizo pos ke il dum la hemvoyajo a Grenlando salvis kelka naufrajanti, qui abunde rekompensis il.

Pos kelka yari la kolonieto sur ‘Vinland’ esis abandonata pro enemikeso da la indijena populo e pro la mala klimato.

En 1963 norvegiana expediciono trovis la restajo di la kolonieto.

Kategorio:Vikingi
Kategorio:Deskovristi